Prioritate: P5.Reducerea disparităților dintre copiii la risc de sărăcie și/sau excluziune socială și ceilalți copii
Obiectiv specific: ESO4.11; Actiunea 5.4 FSE+ : Servicii comunitare pentru copii si familii in vederea prevenirii separarii
Titlu proiect: Acompanierea copiilor expusi riscului separarii de familie _ ACERIS 2024
Cod mySMIS 2021+ : 326962	

Material informativ 
Pentru participare în proiectul „Acompanierea copiilor expuși riscului separării de familie_ACERIS 2024”

În perioada 01.02.2025 – 31.01.2028 se derulează proiectul  „Acompanierea copiilor expuși riscului separării de familie_ACERIS 2024”. 
Obiectivul general al proiectului este: Reducerea riscului de separare de familie a copiilor care trăiesc în sărăcie din orasul Petrila.
În cadrul acestui proiect ne propunem prevenirea separării copilului de familie prin furnizarea de servicii de consiliere și sprijin financiar pentru un număr de 80 copii cu risc de separare de familie, astfel încât la cel puțin 90% dintre aceștia să elimine acest risc, până la finalul proiectului.
În grupul țintă al proiectului vor fi cuprinse 80 persoane, copii expuși riscului de separare de familie, după cum urmează:
•	80 copii cu domiciliul în orașul Petrila ( împărțiți în 4 serii de 20 copii/ serie)
Pentru a putea face parte din grupul țintă și pentru a beneficia de serviciile oferite în cadrul proiectului trebuie îndeplinite următoarele criterii:
•	Domiciliul pe raza localității Petrila
•	Copiii să aibă vârsta cuprinsă între 0 si 18 ani
•	Copiii să prezinte risc de separare de familie, ca urmare a faptului că se confruntă cu una sau mai multe din urmatoarele situatii:
o	Familie fără locuință, sau cu venituri foarte mici, care beneficiază de ajutoare sociale, un părinte sau ambii sunt șomeri
o	Familii care și-au abandonat sau instituționalizat copii
o	Familii în care un părinte sau ambii sunt în închisoare
o	Familii în care există copii/persoane care suferă de probleme de sănătate grave/cronice
o	Familii în care există mame minore sau care resping mamele minore
o	Familii în care unul sau ambii părinți au decedat, sau muncesc în străinătate, sunt în divorț etc.
o	Familii care au copii cu probleme de comportament, au fugit de acasă, nu merg la școală
o	Familii care neglijează igiena, sănătatea și educația copilului
o	Familii în care se consumă droguri, alcool, în care există abuz fizic, emoțional și sexual
o	Alte situații care pun în pericol dezvoltarea normală a copilului

•	Acceptarea participării la întregul pachet de servicii oferite în cadrul proiectului.

În cadrul proiectului se poate beneficia de următoarele servicii:
•	Furnizarea de servicii pentru copii cu risc și familiile acestora: 
•	Informare și consiliere
•	Educație parentală
•	Integrarea în familie și societate
•	Pregătirea pentru viața independentă
•	Consilierea psihologică a copilului și familiei
•	Evenimente festive organizate cu ocazia zilelor de naștere ale copiilor
•	Acordare de suport financiar
•	Subvenție în valoare de 400 lei/ lună pe parcursul a 18 luni
•	Subvenție în valoare de 600 lei pentru îmbrăcăminte și încălțăminte o singură dată, la intrarea în proiect
•	Copii de vârstă școlară vor beneficia de o subvenție de 500 lei pentru achiziționarea unui set de rehizite școlare,  conform cu recomandarea școlii; această subvenție va fi acordată doar o singură dată/ beneficiar, înainte de începerea unui an școlar din perioada în care beneficiarul participă la activități.
Pentru a beneficia de serviciile proiectului, este necesară luarea angajamentului că se vor respecta următoarele obligații care condiționează acordarea serviciilor:
•	Obligația copilului de a participa regulat la activitățile stabilite prin Programul Personalizat de Intervenție.
•	Obligația părintelui de a participa regulat la activitățile de informare și consiliere menționate în Planul de Servicii și de a se ocupa de creșterea și îngrijirea copilului în familie pe toată perioada acordării subvenției. 
•	Obligația părintelui de a utiliza subvenția primită strict în vederea acoperirii nevoilor copilului de hrană, îmbrăcăminte și cheltuieli de școlarizare ale acestuia. 
Înscrieri 
•	Pentru participarea la activitățile proiectului, este necesară depunerea în acest sens a unei cereri tip, pusă la dispoziție de experții din cadrul proiectului, pentru cuprinderea în grupul țintă.

Cererea se va depune începând cu data de 10.02.2025 în cadrul  Centrului de zi pentru consiliere și sprijin pentru părinți și copii din cadrul Direcției de Asistență Socială Petrila, str. 8 Martie, nr. 33, parter.
Informații suplimentare puteți obține la numărul de telefon: 0254/550434;

Director Executiv,
Susana Heljiu